b"\n_START_ARTICLE_\nCasa Concepci\xc3\xb3 Verg\xc3\xa9s\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa amb parets de c\xc3\xa0rrega que consta de PB i 4 pisos, coberta amb teula ar\xc3\xa0biga a dues vessants. A la planta hi ha 4 obertures, 3 al C/ de Manlleu (el del mig de dimensions m\xc3\xa9s petites) i un al xamfr\xc3\xa0 amb el C/ Pla de Baleny\xc3\xa0, tot recobert amb lloses de pedra formant uns rectangles amb els angles refundits, les obertures dels pisos segueixen una tradici\xc3\xb3 segons l'al\xc3\xa7ada obrint-hi balcons amb baranes de fosa i tribunes am xamfr\xc3\xa0. Al 4t. Pis s'hi obren badius d'arc de mig punt sobre impostes i amb petits ampits. Les llosanes dels balcons tamb\xc3\xa9 s\xc3\xb3n de pedra. El portal duu la data:1897._NEWLINE_El r\xc3\xa0fec vola for\xc3\xa7a i \xc3\xa9s empostissat. L'estat de conservaci\xc3\xb3 \xc3\xa9s bo, ha estat restaurat.\n_START_SECTION_\nHist\xc3\xb2ria\n_START_PARAGRAPH_\nEdifici constru\xc3\xaft al S.XIX que provenia de dues cases de C/ Manlleu, m\xc3\xa9s tard s'hi va afegir una planta unint l'edifici amb un del Pla de Baleny\xc3\xa0 que correspon a la zona aixamfranada._NEWLINE_Situat a l'antic cam\xc3\xad itinerant que comunicava la ciutat amb el sector nord i que va comen\xc3\xa7ar a cr\xc3\xa9ixer al S.XII, al S.XIII comen\xc3\xa7\xc3\xa0 a cr\xc3\xa9ixer el raval, al XIV es comen\xc3\xa7\xc3\xa0 a construir en convent de les Clarisses entre aquest carrer i  el de Sta. Joaquima, al S.XVI es constru\xc3\xad Sta. Clara la Nova i al S.XVII s'hi instal\xc2\xb7laren els Carmelites (actual St. Miquel). A partir d'aquests segle comencen a construir-se els eixamples de la ciutat, es ref\xc3\xa0 el barri de Sta. Eul\xc3\xa0lia i al S.XIX es construeix l'horta d'en Xandri fins al C. de Gurb."